A Közép-és Kelet-európai Történelem és Társadalom Kutatásáért Közalapítvány felkéri a Társaság a Szabadságjogokért (TASZ) civil szervezetet, hogy képviselje a közalapítványt a Transparency International Magyarországi Alapítványával szemben,

– írja Schmidt Mária péntek esti Facebook-posztjában.

A Terror Háza igazgatója szerint a Transparency International a Civitas Alapítvány megbízásából a kampányban egy olyan „Fekete könyvet” állított össze a 2010-2018, közötti magyarországi korrupcióról, mely felsorolásában a 6. helyen szerepelteti a közalapítványuk által megvalósított 1956-os emlékévet.

Az 1956-os emlékév korrupcióként való minősítése minden alapot nélkülöz. A TASZ megállapítása szerint ugyanakkor jogszerűtlen a választási kampányban tudatosan hamis állításokat közölni, ezért az 1956-os emlékévet a korrupcióval kapcsolatba hozni jogsértő

– tette hozzá.

Ezért Schmidt Máriáék arra kérik a TASZ-t, hogy ingyenes jogsegély keretében vállalják el ügy képviseletét, és haladéktalanul járjon el a Transparency International Magyarországi Alapítványával szemben.

Kiemelt kép: MTI Fotó/Soós Lajos